Galzignan galzignanezi Ła perla dei cołi o Ła Miami dei cołi Galzignan el ze on comun de 4363 àneme de ła provincia de Pàdova. El fa parte del parco rejonałe dei Cołi Euganei. El paéze de Galzignan l'é in zona cołinare, a 22m s.l.m. Galzignan confina: a sud co Monséłeze, Arcuà e un fiá anca co Baon, a nord co Toreja e Teóło, a est co Vo', Sinto Euganeo e a ovest co Montegròto e Bataja. El paéze el se catà drento al parco rejonal dei cołi Euganei a 22m s.l.m, el nase ai piè del monte Rua e del monte Gallo. La zona cołinare de ła sitadina ła ze prevalentemente agricoła, mentre inte ła parte orientaea, inte ła località Civrana, ze prezenti fonteghi de aqua termae salso-bromo-iodica, a 87 °C doparà dai conplesi alberghiéri pa e cure termai e ła fangoterapia. El studioso de toponomàstega Dante Olivieri, el dize che el nome del común, el vien fora dal nome latìn de na anéma ciamà co sufiso -anu. Se tratarìa cuindi de on topònemo prediałe, che el ga łasà na pèca de on nome de asegnatario de on fondo ubifegà in tel téren de Galzignan. Intel 1979 ze sta fato on referendum par darghe a Galzignan la zontada de "Terme". El demonimo dei ésari che vive a Galzignan ze in Veneto e in italián . Cenobio de Monte Orbiezo Ceza de Sàn Lorenso Ceza de S. Maria Asunta Ceza dei alpini Monastero del Monte Venda Oratorio de ła Ss. Trinità Anfiteatro del Venda Rocołeto Bonato Base NATO sol Monte Venda Muzeo dei cołi Euganei Annibale Brasola, ciclista che el ga partecipà a difarenti Giri d'Italia, e fradeło de Elio; Elio Brasola, ciclista e pistard, fradèło de Annibale; Angelo Saggini, poeta nativo de Galzignan el ga conposto alcune opare, ze stà anca sindaco del paeze ma el se suicidà tanto zovane; Giorgio Bertin, vescovo e catołego; Giovanni Commisso, scritor el ga pasà difarente tenpo pai cołi, a Valsanzibio i ghe ga dedicà na távela vizin tacà a ła muràja de Viła Barbarigo co scrito on toco de na so opara; Leopardo Martinengo, połìtico de ła fin del 1800. Galzignan el ga su pa zo 1510 famejie. Ła popołasion ze aumenta del'1,9% dal 1991-2001 vardando i dati del censimento decenałe del ISTAT. I foresti che vive a Galzignan inte el 1º zenaro 2019 i ze 73 e i raprezenta l'1,7% de ła zente rezidente. L'etnia pì numarévołe ła ze cheła rumena co 29 àneme. Ła prima domènega de otóbre a Galzignan ghe ze e ła sagra, in sto momento de festa intel paèze se svolge el , sta manifestasion se verze co na sfilada in costume d'epoca, i cuai i ricorda ła vitòria de ła Republega de Venesia contro i Turchi inte la bataja de Lepanto del 1571. Ze on antigo pełegrinajo che el se fa da pì de 600 ani, se ga tacà a n'dare dopo varie epidemie de peste intel 1400, vien fato anualmente da prima domenega dopo Pascua verso Monteortone, dove ghe ze on antigo santuario dedicà a ła Madòna de ła Salute. Inte el lato de ła piàça de Galzignan ghe ze na ròla, meşa in mostra. ze ciamà ła , dal nome del sò proprietario, n'omo che el ga visudo intel esistito 1700, entrà poi in tea lezenda. Spaca el gaveva na locanda, dove i se ferma co łe caroze. El jera perverso e dibołico, ma a prima ociada el pareva parfin zentiłe. Pena rivava un viagiator, eło el ghe n'dava visin soridendo, eo fazeva sentare e rifociłare el ghe ofrjia come omagio na fiàsca de vin gajiardo, che in realtà el contenea on sonifero. Quando che el puaretto el se indormesaea, Spaca, eo copaea co na scortea, par no darghe fastidio a chealtri co na scipetà.